બાવળાની એક કંપનીમાં આશાબહેન હિંમતજી ઠાકોર અને ભાવનાબહેન કાંતિભાઈ ઠાકોર સાથે કામ કરતાં મિત્ર બની હતી. બન્ને વચ્ચેની મિત્રતા ‘સજાતિય સંબંધો’માં પરિવર્તિત થઈ. નાના ગામમાં સ્વાભાવિક રીતે બે સ્ત્રીના સંબંધો છૂપા ન રહ્યાં. આખરે, ગત તા. 8ના બપોરે કંપનીમાંથી પગાર લેવા જવાનું કહી આશા ઠાકોર ઘરેથી ત્રણ વર્ષની પુત્રી મેઘાને સાથે લઈને નીકળી ગઈ. સાથે જ, તેની મિત્ર ભાવના ઠાકોર પણ લાપતા બની. તા.8ની સાંજ સુધી બન્નેનો પતો ન લાગતાં શોધખોળ શરૂ થઈ. ત્રણ દિવસ પછી તા. 11ના મળસ્કે આશાબહેનના દિયરને અમદાવાદના રિવરફ્રન્ટ વેસ્ટ પોલીસ સ્ટેશનમાંથી જાણ કરાઈ કે, ‘આશાબહેન, ભાવનાબહેન અને બાળકીના મેઘાના મૃતદેહ સાબરમતી નદીમાંથી મળી આવ્યાં છે.’